b'\n_START_ARTICLE_\nKose kirik\n_START_SECTION_\nAjalugu\n_START_PARAGRAPH_\nKose P\xc3\xbcha Nikolause kirik ja Kose kirikum\xc3\xb5is olid olemas juba siis, kui 1241. aastal Kose k\xc3\xbcla Taani hindamisraamatus esimest korda kirjalikult mainiti. _NEWLINE_Kose puukirik oli \xc3\xbcks Eesti vanemaid kirikuid, mis ehitati varsti p\xc3\xa4rast Lindanise (Tallinna) vallutamist taanlaste poolt, umbes 1230. aastal. _NEWLINE_Hiljemalt 1370. aastal valmis kivikirik. Esialgsest kirikust on s\xc3\xa4ilinud vaid m\xc3\xbc\xc3\xbcrid._NEWLINE_Katolikuaegne kirik h\xc3\xa4vis 1482. aasta venelaste s\xc3\xbc\xc3\xbcdatud tulekahjus. Kirik oli p\xc3\xa4rast tulekahju pikka aega varemeis. \xc3\x9clesehitamisel on kiriku p\xc3\xb5hiplaan j\xc3\xa4\xc3\xa4nud \xc3\xbcldiselt samaks, v\xc3\xa4lja arvatud kiriku p\xc3\xb5hjapoolne juurdeehitis (1858). _NEWLINE_Liivi s\xc3\xb5jas 1560 kannatas kirik suurte purustuste all. _NEWLINE_Kiriku ulatuslikud \xc3\xbcmberehitused olid aastatel 1856\xe2\x80\x931858, siis s\xc3\xbcndis nn uus kirik. P\xc3\xa4rast nimetatud \xc3\xbcmberehitusi p\xc3\xbchitseti kirik 16. novembril 1858 uuesti._NEWLINE_Aastal 1873 ehitati kirikule uus torn, mis p\xc3\xbchitseti sisse 16. augustil._NEWLINE_J\xc3\xa4rgmine suurem remont oli 1890. aastal, kui kirik sai uue 2 manuaali ja 15 registriga oreli, mille valmistas orelimeister Gustav Normann._NEWLINE_L\xc3\xa4\xc3\xa4netorni, teine teisele poole portaali on sissem\xc3\xbc\xc3\xbcritud kaks 16. sajandi l\xc3\xb5pust v\xc3\xb5i 17. sajandi esimesest veerandist p\xc3\xa4rit ratasristi. Arvata v\xc3\xb5ib, et ristid m\xc3\xbc\xc3\xbcriti torni 19. sajandil, v\xc3\xb5ib-olla 1873, mil l\xc3\xa4\xc3\xa4netorn sai juurde kaks lisakorrust ning uusgooti stiilis kiivri.\n_START_SECTION_\nKiriku l\xc3\xa4hi\xc3\xbcmbruse loodus\n_START_PARAGRAPH_\nKose kiriku l\xc3\xa4hedal avanevad Kose Kirikuallikad.'